CELEX: C2005/193/30
Language: fi
Date: 2005-08-06 00:00:00
Title: Asia C-241/05: Conseil d'Etat'n (Ranska) 9.5.2005 tekemällään päätöksellä esittämä ennakkoratkaisupyyntö asiassa Nicolae Bot vastaan Val-de-Marnen prefektuuri

6.8.2005   
            
            
               FI
            
            
               Euroopan unionin virallinen lehti
            
            
               C 193/19
            
         Conseil d'Etat'n (Ranska) 9.5.2005 tekemällään päätöksellä esittämä ennakkoratkaisupyyntö asiassa Nicolae Bot vastaan Val-de-Marnen prefektuuri
   (Asia C-241/05)
   (2005/C 193/30)
   Oikeudenkäyntikieli: ranska
   Conseil d'Etat on pyytänyt 9.5.2005 tekemällään päätöksellä, joka on saapunut yhteisöjen tuomioistuimeen 2.6.2005, Euroopan yhteisöjen tuomioistuimelta ennakkoratkaisua asiassa Nicolae Bot vastaan Val-de-Marnen prefektuuri.
   Conseil d'Etat (Ranska) pyytää Euroopan yhteisöjen tuomioistuinta ottamaan kantaa kysymykseen siitä, miten Schengenin sopimuksen soveltamisesta tehdyn yleissopimuksen 20 artiklan 1 kohdassa tarkoitettua ”ensimmäistä alueelletulopäivää” on tulkittava ja etenkin onko ”ensimmäisenä alueelletulona” tämän yleissopimuksen sopimuspuolina olevien valtioiden alueelle pidettävä alueelletuloa, joka tapahtuu heti sellaisen kuuden kuukauden ajanjakson päättymisen jälkeen, jonka aikana kyseiselle alueelle ei ole muutoin tultu, ja, kun kyse on ulkomaalaisesta, joka tulee maahan useaan kertaan lyhyitä oleskeluja varten, alueelletuloa, joka tapahtuu välittömästi sen jälkeen kun kuusi kuukautta on kulunut aikaisemmasta tiedossa olevasta ”ensimmäisestä alueelletulosta”.